Tirmit tamezwarut n useggas n 1995, tella d tamuffirt tameqrant, acku ulac win yerǧǧan anect-nni n yimzazwaren ad sɛaddin akayad-nni, ttɣilen ad d-iṣub umḍan-nsen ɣef yiseggasen i yɛaddan, di 1534 i yesɛaddan akayad-nni deg tkadimiyin merra yellan di Fṛansa ( amur ameqran di temnaḍt n Pari, imir ad t-id-teḍfer Aix-Marseille, Lille, lyon). 23% sɛaddan s tcelḥit (350 n yimzazwaren), ayen i d-yeqqimen 77% sɛaddan s teqbaylit (1200 n yimzazwaren). Deg yiseggasen n 1996, 1997, 1998 nezmer ad d-nini izwilen-nni s umata qimen kan akken-nni, ur ulin ara (gar 1300d 1700 n yimzazwaren) lamaɛna beṭṭu ɣef leḥsab n tantala (seg 70% ɣer 75% d Leqbayel, seg 25 ɣer30% d Icelḥiyen) akked beṭṭu araklan (Pari